Official Journal L 281 , 19/10/2002 P. 0012 - 0014



Konvenzjoni bejn il-Komunità Ewropea u l-Aġenzija ta' l-Għajnuna u x-Xogħol għar-Refuġjati Palestinjani tan-Nazzjonijiet Uniti (UNRWA) dwar l-għajnuna li tingħata lir-refuġjati fil-pajjiżi tal-Lvant mhux imbiegħed (2002 sa 2005) Artikolu 1 Għan Il-Komunità Ewropea (hawnhekk iżjed 'il quddiem msejjħa "l-Komunità") hawnhekk tikkonkludi din il-Konvenzjoni mal-Aġenzija ta' l-Għajnuna u x-Xogħol għar-Refuġjati Palestinjani tan-Nazzjonijiet Uniti fil-pajjiżi tal-Lvant mhux imbiegħed (hawnhekk iżjed il quddiem msejjħa "UNRWA") sabiex tikkonferma l-impenn tagħha li tagħti sostenn finanzjarju lill-UNRWA. Dan l-iffinanzjar, li jestendi fuq perjodu ta erba' snin (2002 sa 2005), għandu jieħu l-forma ta' kontribuzzjonijiet ta' flus kontanti biex jintużaw fil-Fond Ġenerali tal-UNRWA. L-impenn finanzjarju għandu jkun soġġett għad-disponibilità ta' l-estimi finanzjarji u fir-rigward tal-perspettivi finanzjarji tal-Komunità sas-sena 2006. Artikolu 2 Il-kontribuzzjoni tal-Komunità 1. Il-Komunità għandha tħallas lill-UNRWA ta' kull sena kontribuzzjoni fi flus lill-Fond Ġenerali. Minkejja l-Artikolu 3 ta' din il-Konvenzjoni, id-daqs ta-kontribuzzjoni m'għandux jaqbeż il-55 miljun EUR fl-2002, 57,75 miljun EUR fl-2003, 60637500 EUR fl-2004, u 63669375 EUR fl-2005. 2. Il-kontribuzzjoni fil-Fond Ġenerali għandha ssir permezz ta' ftehim ta' għotjiet li jridu jiġu konklużi bejn il-Kummissjoni tal-Komunitajiet Ewropej u l-UNRWA li jkopru is-snin 2002 sa 2005. Il-ftehim ta' l-għotjiet għandu jiġi konkluż fl-intier f'konformità mad-disposizzjonijiet tal-Ftehim bejn in-Nazzjonijiet Uniti u l-Komunità Ewropea dwar il-prinċipji li japplikaw fl-iffinanzjar jew fil-ko-ffinanzjar mill-Komunità tal-programmi u l-proġetti amministrati min-Nazzjonijiet Uniti fid-9 ta' Awwissu ta' l-1999. 3. Il-kontribuzzjoni għandha tkun soġġetta għall-proċeduri tal-verifika interni u esterni stabbiliti fir-Regolamenti Finanzjarji, Regoli u direttivi ta' l-UNRWA, li r-riżultat tagħhom għandu jiġi kkomunikat lill-Kummissjoni. Artikolu 3 L-għajnuna ta' ikel Wara li tiġi kkunsidrata l-evalwazzjoni annwali tal-ħtiġiet tal-popolazzjoni tar-refuġjati, jistgħu jiġu mobilizzati riżorsi oħra tal-Komunità sabiex il-programm ta' l-għajnuna ta' ikel tal-UNRWA jilħaq il-ħtiġiet speċifiċi tal-gruppi vulnerabbli. L-ammonti, il-kwantitajiet u l-karatteristiċi tal-kumditajiet, tal-flus kontanti u tas-servizzi pprovduti u tal-kondizzjonijiet kollha relatati mas-sostenn għall-programm ta' l-għajnuna ta' ikel għandha tkun soġġetta għall-kondizzjonijiet miftehma b'mod separat, bbażati fuq talbiet annwali mill-UNRWA. Artikolu 4 Tibdil Jekk ikun neċessarju, matul il-ħajja ta' din il-Konvenzjoni, il-partijiet jistgħu bi ftehim mutwali jżidu jew inaqqsu dawk il-partijiet tal-kontribuzzjonijiet li b'mod ieħor ġew iffissati taħt din il-Konvenzjoni, a bażi ta' Bdil ta' Ittri bejn il-Komunità u l-UNRWA. Sa l-aħħar ta' l-2003, l-iżviluppi politiċi dwar ir-refuġjati għandhom jiġu eżaminati mill-ġdid mill-partijiet, u għandha ssir evalwazzjoni ta' kwalunkwe pjanijiet lit kun fasslet l-UNRWA, u, jekk dan ikun il-każ, tpoġġi fis-seħħ, għall-għoti tal-funzjonijiet tagħha lill-Awtorità Palestinjana u/jew kwalunkwe korp ieħor. Jekk matul il-ħajja tal-Konvenzjoni, kwalunkwe mill-jew il-funzjonijiet kollha ta' l-UNRWA jiġu trasferiti lill-Awtorità Palestinjana u/jew kwalunkwe korp ieħor, it-tibdil neċessarju għandu jsir f'dawk il-partijiet tal-kontribuzzjoni tal-Komunità lill-UNRWA taħt din il-Konvenzjoni, a bażi tal-Bdil ta' l-Ittri bejn il-Komunità u l-UNRWA. Artikolu 5 Il-klawżola ta' l-arbitraġġ 1. Kull kwistjoni, kontroversja jew talba li ġejja minn, jew hija relatata ma', l-interpretazzjoni, l-applikazzjoni jew li jintlaħaq l-għan tal-Konvenzjoni, inkluża l-eżistenza, il-validità jew it-terminazzjoni tagħha, li ma jistgħux jiġu deċiżi b'mod paċifiku bejn il-Partijiet għandhom jiġu riferiti għall-arbitraġġ f'konformità mar-regoli mhux ta' bilfors ta' l-arbitraġġ għall-organizzazzjonijiet internazzjonali u għall-Istati tal-Qorti Permanenti ta' l-Arbitraġġ fis-seħħ fid-data ta' l-iffirmar ta' din il-Konvenzjoni. 2. Għandu jkun hemm arbitratur wieħed. 3. Il-lingwa li għandha tintuża matul l-arbitraġġ hija l-Ingliż. 4. Fin nuqqas ta' ftehim bejn iż-żewġ Partijiet, l-arbitru għandu jintgħażel mill-President tal-Qorti Internazzjonali tal-Ġustizzja wara lit kun ġiet sottomessa talba bil-miktub minn xi waħda mill-Partijiet. 5. L-arbitru għandu jasal għad-deċiżjoni tiegħu/tagħha f'konformità mat-termini u mal-kondizzjonijiet ta' din il-Konvenzjoni fid-dawl tal-prinċipji ġenerali tal-liġi rikonoxxuti mill-Istati. Artikolu 6 Ftehim dwar l-arranġamenti globali Wara li ntlaħaq ftehim fid-diskussjonijiet li qed jinżammu bejn in-Nazzjonijiet Uniti u l-Kummissjoni dwar l-arranġamenti globali li jkopru d-donazzjoni ta' kontribuzzjonijiet volontarji, id-disposizzjonijiet relevanti ta' tali ftehim u din il-Konvenzjoni għandhom jiġu analizzati mill-ġdid, u kull emendi neċessarji miftehma mill-UNRWA u l-Kummissjoni għandhom isiru applikabbli għad-disposizzjonijiet ta' din il-Konvenzjoni. Artikolu 7 It-tul taż-żmien tal-Konvenzjoni Din il-Konvenzjoni għandha tkopri perjodu ta' erba' snin tal-kalendarju (2002, 2003, 2004 u 2005). Artikolu 8 L-approvazzjoni u d-dħul fis-seħħ Din il-Konvenzjoni għandha tiġi approvata mill-Partijiet f'konformità mal-proċeduri tagħhom. Din il-Konvenzjoni għandha tidħol fis-seħħ fl-ewwel jum tax-xahar wara d-data li fiha l-Partijiet jinnotifikaw lil xulxin dwar it-tlestija tal-proċeduri li għalihom saret referenza fl-ewwel subparagrafu. Artikolu 9 Il-Lingwi Din il-Konvenzjoni għandha tiġi mfassla doppja fil-lingwa Daniża, Olandiża, Ingliża, Finlandiża, Franċiża, Ġermaniża, Griega, Taljana, Portugiża, Spanjola u Żvediża, u kull waħda minhom hija ugwali awtentika. Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar +++++ TIFF +++++ Por el Organismo de Obras Públicas y Socorro de las Naciones Unidas para los Refugiados de Palestina (UNRWA)For De Forenede Nationers Hjælpeorganisation for Palæstinaflygtninge (UNRWA)Für das Hilfswerk der Vereinten Nationen für Palästina-Flüchtlinge (UNRWA)Για την Υπηρεσία Αρωγής και Έργων των Ηνωμένων Εθνών για τους Πρόσφυγες της Παλαιστίνης (UNRWA)For the United Nations Relief and Works Agency for Palestine Refugees (UNRWA)Pour l'Office de secours et de travaux des Nations unies pour les réfugiés de Palestine (UNRWA)Per l'Ente soccorso e lavori delle Nazioni Unite per i profughi della Palestina (UNRWA)Voor de Organisatie van de Verenigde Naties voor hulpverlening aan Palestijnse vluchtelingen (UNRWA)Pela Agência das Nações Unidas de Assistência aos Refugiados da Palestina (UNRWA)Yhdistyneiden Kansakuntien palestiinalaispakolaisten avustus- ja työelimen (UNRWA) puolestaPå Förenta nationernas hjälporganisation för palestinska flyktingars (UNRWA) vägnar +++++ TIFF +++++ --------------------------------------------------